recursal/SuperWikiNEXT-32B huggingface dataset:
מזכיר הקבינט יושיהידה סוגה מכריז על תקופת ראיווה
**תקופת רֶאִיוָוה** (ביפנית: **令和時代**) הוא שמה של תקופת השנים הנוכחית ביפן. תקופה זו החלה ב-1 במאי 2019, ביום עלייתו של יורש העצר נארוהיטו לכס החרצית, והכתרתו לקיסר יפן.

הקיסר הקודם אקיהיטו, אביו של הקיסר הנוכחי, ירד מכס הקיסרות ב-30 באפריל 2019, ובכך הסתיימה תקופת הייסי. שנת 2019 היא שנת 31 לתקופת הייסי עד 30 באפריל 2019, ומ-1 במאי 2019, החלה שנת 1 של תקופת ראיווה.

רקע
---

### בחירת השם

ועדה בת תשעה חברים הייתה אמונה על הכנת רשימת שמות מתאימים לתקופה, ולאחר מכן בחרה ממשלת יפן את שם התקופה מתוך הרשימה.

### מקור השם ומשמעותו

מקור הקאנג'י של שם התקופה הוא במאניושו, אנתולוגיית שירה יפנית מהמאה ה-8 (תקופת נארה). השיר המדובר עוסק בצפייה בפריחת השזיף:

הטקסט המקורי בקאנבון:

于時、初春**令**月、氣淑風**和**、梅披鏡前之粉、蘭薫珮後之香。
תרגום ליפנית קלאסית:

時に、初春の**令**月にして、気淑く風**和**ぎ、梅は鏡前の粉を披き、蘭は珮後の香を薫す。
תעתיק לאנגלית:

*toki ni、shoshun no **rei**getsu nisite ki yo ku kaze ya**wa**ra gi、 ume wa kyōzen no ko o hira ki、 ran wa haigo no kō o kaora su*.
תרגום לעברית:
"העת היא הירח **הנפלא ("ראי")** של ראשית האביב, כאשר האוויר צלול והרוח היא משב **עדין ("וה")**, כאשר השזיף מלבין בפריחתו כאבקה שהיפהפייה מורחת מול המראה, וכאשר ניחוח הסחלב הוא כשל בושם."

אחד התרגומים לצירוף הקאנג'י ראיווה הוא "הרמוניה נפלאה" או "שלום נפלא". עם זאת, המשמעות של הקאנג'י 令 כיום היא "חוק, סדר, פקודה", ולא "נפלא", דבר שעשוי להוביל לפירוש הצירוף כ"סדר הרמוני".

| ראיווה | 1 |
| --- | --- |
| גרגוריאני | 2019 |

קישורים חיצוניים
----------------

ויקישיתוף מדיה וקבצים בנושא **תקופת ראיווה** בוויקישיתוף

* New Japanese imperial era 'Reiwa' takes name from ancient poetry, Reuters, April 1, 2019.

הערות שוליים
------------

1. 1 2  Japan’s New Era Gets a Name, but No One Can Agree What It Means, April 1, 2019.
2. ↑  The Meaning of 令, Jim Breen, April 2019.

| היסטוריה של יפן |
| --- |
| 

|  |  |
| --- | --- |
| התקופה הפלאוליתית • תקופת ג'וֹמוֹן • תקופת יאיואי • תקופת קוֹפוּן • תקופת אסוּקה • תקופת נארה • תקופת הייאן • תקופת קַמַקוּרָה • תקופת אשיקאגה • תקופת אזוּצִ'י מוֹמוֹיאמה • תקופת אֶדוֹ • תקופת מייג'י • תקופת טאישוֹ • תקופת שׁוֹוָּה • תקופת הֶייסֶי • תקופת רֶאִיוָוה | יפןיפן |

 |
| פורטל יפן |
**איזאיי דוברובן** (Issay Dobrowen; ‏15 בפברואר 1891–1953) היה פסנתרן, מלחין ומנצח יהודי-רוסי.

שמו המקורי היה **יצחק זרחוביץ' באראבייצ'יק** על פי גרסה אחת ו**ישעיהו גוטווין** על פי גרסה אחרת. הוא שינה את שמו פעמים אחדות עד שהגיע לגרסה הסופית, שבה התפרסם.

קורות חיים
----------

דוברובן נולד בניז'ני-נובגורוד שברוסיה ולמד מוזיקה בקונסרבטוריון של מוסקבה. אחרי סיום לימודיו השתלם בנגינה אצל גודובסקי. בשנים הבאות כיהן כפרופסור בקונסרבטוריון וניהל את תיאטרון בולשוי המוסקבאי. משנת 1923 ניצח על תזמורות חשובות באירופה ובארצות הברית, ביניהן התזמורת הסימפונית של סן פרנסיסקו והתזמורת הסימפונית של גטבורג בשוודיה. בין השאר הוזמן לנצח גם על התזמורת הפילהרמונית הישראלית.

דוברובן כתב יצירות לפסנתר, המזכירות באופיין את המוזיקה של רחמנינוב. עוד חיבר קונצ'רטו לכינור ומוזיקה לתיאטרון.

במהלך הקריירה שלו ניגן את הסונאטה "אפאסיונאטה" של בטהובן לפני לנין, יצירה שהייתה בין החביבות על המנהיג הבולשביקי. דוברובן היה ידיד קרוב של הסופר הרוסי מקסים גורקי ושל חוקר הארצות הנורווגי הנודע פריטיוף ננסן.

דוברובן מת באוסלו, נורווגיה, בשנת 1953, בן 62.

קישורים חיצוניים
----------------

ויקישיתוף מדיה וקבצים בנושא **איזאיי דוברובן** בוויקישיתוף

* איזאיי דוברובן, במסד הנתונים הקולנועיים IMDb (באנגלית)
* איזאיי דוברובן, באתר AllMusic (באנגלית)
* איזאיי דוברובן, באתר MusicBrainz (באנגלית)
* איזאיי דוברובן, באתר Discogs (באנגלית)
* איסאי דוברובן (1893-1953), דף שער בספרייה הלאומית

* Issay Dobrowen Biography
* Biography from Simax


|  |  |  |
| --- | --- | --- |
| **הקודם**:**חוזה אייבנשיץ** | **מנהלים מוזיקליים, התזמורת הפילהרמונית של אוסלו**
1927-1931 | **הבא**:**אוד גרינר-הגה** |

|  |  |  |
| --- | --- | --- |
| **הקודם**:**תור מאן** | **התזמורת הסימפונית של גטבורג**
1941-1953 | **הבא**:**דין דיקסון** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260437405171
* BNE: XX1017389
* BnF: cb138933231 (data)
* GND: 103815651
* ISNI: 0000 0001 1472 4761
* LCCN: n81132101
* MusicBrainz: dbc39adc-0b93-45c0-9959-159d62178e47
* NKC: xx0153721
* NLP: A30797160
* NTA: 073818305
* SNAC: w63n2f5p
* SUDOC: 08049577X
* VIAF: 50557114
* WorldCat: lccn-n81132101

 |
משחק בוזקאשי באפגניסטן
**בּוּזְקָאשִי** או **קוֹקבּוֹרוּ** הוא ספורט קבוצתי מסורתי במדינות מרכז אסיה. הבוזקאשי הוא הספורט הלאומי של אפגניסטן, והוא נחשב לספורט הפופולרי ביותר בקירגיזסטן. מטרתו של כל שחקן המשתתף במשחק היא ללקט פגר של עז או עגל ערוף ראש מהאדמה תוך כדי רכיבה על סוס ולהעבירו אל מעבר לקו המטרה או למעגל מטרה המסומנים בקרקע, וכן למנוע משחקני הקבוצה היריבה לעשות כן. מקורו של הספורט ביכולתם של תושבי הערבות באזור לאסוף עזים ועגלים תוך כדי רכיבה.

תחרויות בוזקאשי נכללות במשחקים הנומדים העולמיים.

אטימולוגיה
----------

למשחק שמות שונים בקרב עמי האזור. בוזקאשי הוא השם המקובל בפרסית (بزکشی) ובטג'יקית (бузкашӣ) ופירושו "הרמת עזים". באוזבקית, טטרית וטורקמנית, נקרא המשחק קוקבורו (kökbörü), בקזחית קֶקְפָּאר (көкпар) ובקירגיזית אוּלָאק טָארְטִיש.

כללי המשחק
----------

למשחק שתי שיטות עיקריות: טוּדָבָּרָאִי וקָרָגָ'אִי. בשיטת הטודבראי, יש להרחיק את הפגר לנקודה כלשהי הרחוקה מיתר המשתתפים. בשיטת הקרג'אי, יש לשאת את הפגר לנקודה ספציפית בקצה המגרש, המסומנת בדגל, להקיף את הדגל, ואז להטילו במרכז מעגל המכונה "מעגל הצדק", בצידו השני של המגרש.

הבוזקאשי הוא משחק קשוח, שכן למשתתפים בו מותר לנקוט בכל דרך אפשרית לשם השגת הניצחון במשחק. כל רוכב נושא עמו שוט, שלעיתים נאחז בשיניים. על מנת להגן על עצמם מבעיטות ומהצלפות של שחקני הקבוצה היריבה, לבושים הרוכבים שכבות ביגוד רבות.

פגרי העגלים או העזים בהם משתמשים במשחק הם בדרך כלל ערופי ראש, גפיהם נכרתות מתחת לברכיהם, ומעיהם מוצאים מהם. הם מושרים במים קרים במשך 24 שעות לפני המשחק, ולעיתים הם ממולאים בחול, על מנת להגדיל את משקלם. השימוש בעגלים נפוץ יותר מאשר בעזים, משום שהם נוטים פחות להתפרק במהלך המשחק. נשיאת הפגרים חייבת להיות באמצעות הידיים, ואין לקשור אותם לגוף או לסוס.

המשחק אינו מוגבל בזמן, והוא יכול להימשך אף מספר ימים, עד להשגת הניצחון. הקבוצה המנצחת זוכה בפרס, בדרך כלל כסף, בגדים או טורבנים. השגת המיומנות במשחק נמשכת שנים רבות, ורבים מהשחקנים הגדולים ביותר (המכונים "צָ'פָּנְדָאז"), הם מעל גיל ארבעים. גם הסוסים צריכים להיות מאומנים היטב, ואימוניהם נמשכים לעיתים למעלה מחמש שנים.

במובן מסוים, מזכיר הבוזקאשי את הפולו, אלא שבאחרון משתמשים השחקנים בכדור, ומשכו מוגבל בזמן.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בוזקאשי** |

* בוזקאשי באתר אפגניסטן און ליין
* תמונות ממשחק בוזקאשי
* בוזקאשי, באתר אנציקלופדיה בריטניקה (באנגלית)
**תקיפה גלובלית מיידית** (באנגלית: **Prompt Global Strike** או **PGS**) הוא שם קוד למאמץ צבאי אמריקאי לפיתוח מערכת המסוגלת לבצע התקפה קונבנציונלית מדויקת בכל מקום בעולם בתוך שעה בודדת, בדומה לטיל בליסטי בין-יבשתי (ICBM).

באפריל 1999 ציין גנרל ההאחראי ג'יימס קארטרייט כי: "כיום אם אתה מעוניין להימנע מפעולה גרעינית, זמן תגובה קונבנציונלית צבאית הוא ימים, אולי שבועות". מערכת PGS יכולה להיות יעילה בעת עימות גרעיני, ויכולה להחליף את פעולת הנשק הגרעיני עבור כ־30% מהמטרות. PGS מכילה מגוון רב של טכנולוגיות כולל רקטות המשוגרות מהקרקע וטילים שגא-קוליים (Hypersonic - מהירות של מעל 5 מאך) המשוגרים מהאוויר אולם אף אחת מהטכנולוגיות עדיין לא הגיעה לבשלות מבצעית.

המערכת
------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### תגובה רוסית

בדצמבר 2010 מומחים בצבא הרוסי הודיעו כי המערכת המתוכננת להגנה מפני טילים, S-500, תכלול הגנה מפני טילים שגא-קוליים. בדצמבר 2012 אמר סרגיי קראקייב ראש מערך הטילים האסטרטגיים של רוסיה כי המערכת שתחליף את R-36M2 Voevoda ICBM תאפשר לרוסיה "לממש הזדמנויות כמו יצירת נשק אסטרטגי מדויק עם ראש קרב קונבנציונלי וטווח פרקטי חובק עולם. רוסיה תוכל לממש נשק לא אטומי מדויק מבוסס על רקטות בין-יבשתיות במקרה שארצות הברית תשאף לתכנן נשק כזה.

ראו גם
------

* סארמאט
* DF-ZF

קישורים חיצוניים
----------------

* "Prompt Global Strike" וטילים בליסטיים: רקע ונושאים לביקורת (PDF), מאת Amy F. Woolf
* U.S. Looks To Non-Nuclear Weapons To Use As Deterrent. *וושינגטון פוסט*
* טיל שיוט היפר-קולי: America's New Global Strike Weapon. *Popular Mechanics*
* צבא ארצות הברית מתכנן השקת מערכת "Prompt Global Strike" ב 2015. Global Security Newswire
**אלז'זור** (בפורטוגזית: **Aljezur**) היא רשות מקומית בפורטוגל. בשנת 2011 מנתה העירייה 5,884 תושבים, והיא ממוקמת במחוז פארו.

היסטוריה
--------

מבצר אלז'זור
אלז'זור בעלת היסטוריה ארוכה, וקיימות עדויות ארכאולוגיות לקיומה וליישוב בה מאז התקופה הפרהיסטורית. שרידים מתקופה זו מעידים על תאריך היישוב במקום (עד 7000 לפני הספירה). עוד ידוע כי שבטים נוודים של ציידים צדו ודגו באזור, בנוסף לליקוט פקעות ושורשים, שהיוו את התזונה הבסיסית שלהם. במהלך התקופה הנאוליתית והכלקוליתית (2500-3000 לפני הספירה) ותקופת הברונזה (800-1200 לפני הספירה) החלה התיישבות במקום. בהמשך, בתקופת הכיבוש המוסלמי (במאות ה-10 וה-11) התרחשה ההתרחבות הגדולה ביותר בבנייה במקום. כפר דייגים מהמאה ה-12 שנחשף ב-2001 מעיד על כלכלת ים שהסתמכה על דיג וגידול יבולים ובעלי חיים.

מבחינה פוליטית, אלז'זור נוסדה במהלך המאה ה-10 לספירה על ידי ברברים ששכנו בה עד כיבוש חצי האי האיברי על ידי הנוצרים. הברברים היו אחראים על בניית רבים מהמבנים באזור, כמו המבצר, וכמו כן השפיעו על שמות המקום, ופיתחו אגדות ומיתוסים אודותיו. בשנת 1249 הכפר אלז'זור נכבש מידי המורים.

לאחר מלחמת הרסטורציה הפורטוגזית בימי שלטונו של אפונסו השישי, ואחיו יורש העצר פדרו השני, שרצו החופים אניות מלחמה מרוקאיות, שתקפו את העיירות ובזזו אותן. בחופי פראיה דה-בורדרה ופראיה דו-אמדו הצליחו הפירטים המרוקאים לרדת בקלות רבה לחוף, והתמקדו בבתים מסוימים, חטפו רבים ומכרו אותם לעבדות באלג'יר. על מנת להתמודד עם הפשיטות הללו, במאה ה-17 הקימה ממשלת פורטוגל את מבצר אריפאנה. במקור הוקם המבצר על מנת להגן על נמל דייגים.

בשנת 1755 נפגעה אלז'זור קשות מרעידת אדמה.

גאוגרפיה
--------

אלז'זור ממוקמת לאורך החוף המערבי של אלגארבה, בדרום-מערב אלטנג'ו. העירייה כוללת בשטחה מגוון אטרקציות ובהם: שרידים ארכאולוגיים, מוזיאונים, טחנות רוח, שבילי אופניים ועוד.

מבחינה מנהלית, מחולקת העירייה לארבע קהילות:

* אלז'זור
* בורדייה
* רוג'יל
* אודסיש

ראו גם
------

* פורטו
* בלם
* פארו

קישורים חיצוניים
----------------

ויקישיתוף מדיה וקבצים בנושא **אלז'זור** בוויקישיתוף
* 

* אתר האינטרנט הרשמי של אלז'זור (בפורטוגזית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4841963-1
* NKC: ge869592
* VIAF: 350144783062348358107
* WorldCat (עם VIAF): 350144783062348358107

 |
בתורת המשחקים, **משחק חלוקת עלות** הוא משחק שיתופי הדומה למשחק הוצאות קלאסי שבו יש לחלק את עלותו של שירות מסוים בין המשתמשים השונים בשירות, אבל כאן כל משתמש זקוק לכמות שונה של שירות.

ישנו גם משחק הרווח ההופכי: משחק חלוקת רווח.

הגדרה פורמלית
-------------

משחק {\displaystyle \ (N,C)} על קבוצת השחקנים {\displaystyle \mathbb {N} =\left\{1...n\right\}} ייקרא משחק חלוקת עלות אם יש לו קריטריון לחלוקה בין המשתתפים (שמוסכם על ידי כל השחקנים) ולכל קואליציה {\displaystyle S\subseteq N} קיימת {\displaystyle \ c(S)} עלות השירות לקבוצה \ S 
לפי קריטריון זה.

דוגמה
-----

דוגמה למקרה כזה שהוצגה ב-1973 על ידי S. C. Littlechild and G. Owen היא בניית מסלול למטוסים בשדה תעופה. רשות שדות התעופה מתכוונת לבנות מסלול נחיתה חדש ועליה להחליט כמה כסף לגבות מכל מטוס הנוחת במסלול (עלות תחזוקת המסלול). גביית סכום תחזוקה זהה מכל מטוס (להמראות או נחיתות) אינה נראית צודקת: מדוע מטוסים הזקוקים למסלול קצר ישלמו כמו אלו הזקוקים למסלול ארוך?

את המקרה הזה ניתן להציג כמשחק בצורה קואליציונית. 
במשחק זה קבוצת השחקנים \ N היא קבוצת כל המטוסים שעומדים להשתמש במסלול, וחלוקת עלות הוגנת היא למשל שכל חברת תעופה תשלם על תחזוקת החלק היחסי של המסלול שבו היא משתמשת.

ניתן להביא דוגמה מספרית של שדה שבו נוחתים כל יום שמונה מטוסים. המסלול הוא באורך 5,100 מטרים והוא מחולק לארבעה קטעים באורכים 2,000, 1,200, 900, ו-1,000 מטרים.

**מרחק הנחיתה הדרוש עבור המטוסים**

| מטוס | מרחק נדרש |
| --- | --- |
| A | 2,000 מ' |
| B | 2,000 מ' |
| C | 3,200 מ' |
| D | 3,200 מ' |
| E | 3,200 מ' |
| F | 4,100 מ' |
| G | 5,100 מ' |
| H | 5,100 מ' |

לכן המטוס F יזדקק לשלושת הקטעים הראשונים של המסלול, בעוד מטוס D יזדקק רק לשניים הראשונים.

כדי לחשב את החלק היחסי (במטרים) שכל שחקן יצטרך לשלם נשתמש בפתרון הנקודתי של ערך שפלי, שמחלק את כל קטע מסלול בין הטיסות המשתמשות בו. כך עבור הקטע הראשון ישלמו שמונת המטוסים, עבור הקטע השני שישה מטוסים (C, D, E, F, G, H), עבור הקטע השלישי שלושה (F, G, H) ועבור הקטע הרביעי רק שני מטוסים (G, H).

חישוב העלות לפי ערך שפלי יהיה:

{\displaystyle \ A=B=2000/8=250}  

{\displaystyle \ C=D=E=250+1200/6=450}  

{\displaystyle \ F=250+200+900/3=750}  

{\displaystyle \ G=H=250+2000+300+1000/2=1250}

כבדיקה שהערכים נכונים נחשב שסכומם עלויות התחזוקה אכן שווה לאורך המסלול: {\displaystyle \ 250\*2+450\*3+750+1250\*2=5100}
**אלוף בשחור (הרהורים)** הוא אלבום האולפן השישי של הזמר והיוצר עמיר בניון אשר יצא בשנת 2007 כשנה לאחר אלבומו הקודם, "הכל עד לכאן".

האלבום מכיל 15 רצועות שהם בעצם חלק מיצירה אחת. האלבום מרפרף ומתקדם מבריאת האדם למצבו העכשווי, ויש בו ביקורת נוקבת על אלמנטים באופן החיים המודרניים. הוא בוחן את התנהגותו של האדם, התפתחותו ושאיפותיו. יש בו ניגוד בין הדמיון שמוצג כאשליה, ומגובה ומועצם על ידי המדיה המכתירה אלופים לרגע. כאשליה היא במרכז הביקורת, ומולה המציאות המגבילה הממשית. הוא מדבר על הפספוס, על התעוררות מאוחרת ועל היות לבד. מול אלו האלבום מציע אלמנטים דתיים, בין היתר מחסידות חב"ד, ושם את הרצון לקרבת אלוהים כביטוי הבסיסי והראשוני ביותר של רצון האדם.
האלבום כולו לא זכה לפרסום רב, אך מתוכו התפרסם השיר "אלוף בשחור" וכן שלושה שירים נוספים ("יכול להיות", "תמיד ידעתי" ו"רוצה אליך") שצורפו לאלבום האוסף שעה של אור שיצא שנתיים לאחר מכן. כל השירים והלחנים באלבום הם של עמיר בניון והוא הוקלט בשיתוף סימפונט אשדוד ובניצוחו של שמואל אלבז.

בשיר "יכול להיות" מבצע בניון עיבוד לקטע מתוך הפרק הראשון של הסימפוניה החמישית של בטהובן. בשיר "תמיד ידעתי" הוא משלב הקלטה של הרבי מלובביץ' וחסידיו בשירת "צמאה לך נפשי" על פי לחן של ר' שניאור זלמן מלאדי. הקטע האחרון (15) הוא מעין סיכום ומוזכרים בו כל הנושאים שהוזכרו בשירים הקודמים.

רשימת שירים
-----------

1. פתיחה (1:24)
2. איך יורדים למטה (1:10)
3. אלוף בשחור (2:54)
4. כמה שתביט מהחלון (2:05)
5. ארבעים יום וארבעים לילה (0:43)
6. ברוך ה' שאי אפשר (2:17)
7. יכול להיות (2:42)
8. אתה בשידור (0:46)
9. הכי חכם על כדור הארץ (2:40)
10. אלא במה שבתוכו (1:31)
11. תכתוב לאל מכתב (1:47)
12. (ללא שם) (1:21)
13. תמיד ידעתי (2:43)
14. רוצה אליך (2:44)
15. הרהורים (3:23)
קוביות המשמשות למשחקי מזל
קוביות משחק המדמות אקראיות
**משחק מזל** הוא משחק שתוצאותיו מושפעות במידה רבה על ידי אמצעי המדמה אקראיות. אמצעים נפוצים ליישום אקראיות כוללים קוביות, קלפי משחק, רולטה ועוד.

כל משחק מזל שבו מעורב ערך כספי כלשהו נקרא משחק הימורים.

מזל מול מיומנות
---------------

יסוד המזל מוסיף מתח ועניין למשחק ומשחרר מאחריות לכישלון.

עם זאת, חלק ממשחקי המזל יכולים לכלול גם מידה מסוימת של מיומנות. הדבר נכון כאשר יש צורך שהשחקן יזום החלטות על בסיס מהלכים קודמים, כמו למשל במשחקי הקלפים פוקר ובלק ג'ק. ואולם, המצב שונה במשחקים הומים לרולטה, שם השחקן יכול לבחור רק בסכום ההימור, ובדבר עליו הוא רוצה להמר. במשחקים כאלה אין צורך בכישורים כלשהם, ולכן הם מתבססים במידה רבה יותר על מזל בלבד.
המזל מאפשר מצבים בהם שחקנים "חלשים" יכולים לגבור על שחקנים "חזקים" יותר, וכך לצבור חוויות חיוביות של הצלחה.

ראו גם
------

* תורת ההסתברות
* תהליך סטוכסטי
* משחק חשיבה
* הימורים
* מזל

הערות שוליים
------------

1. 1 2  חמוטל ארבל, דנוש לחמן, נורה אפשטיין, הגר קאופמן, דינה קבלינסקי בן דור (2011). למידה באמצעות משחקים. אאוריקה, 32.

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph120652

 |
אשה אפריקאית תלויה מקרסולה ומוצעת למכירה בספינת עבדים - סמל החפצה
**הַחְפָּצָה** (באנגלית: Objectification, מהמילה הלטינית objectum - חפץ, דבר) היא התייחסות אל אדם, או אל כל דבר שאינו חפץ, כאל חפץ. אין המדובר רק בדה-הומניזציה, שלילת אנושיותו של האדם, אלא בהגדרתו מחדש כאובייקט.

בעבדות, למשל, יש החפצה, משום שיש בה התייחסות אל אדם כאילו היה רכושו של אדם אחר, ככלי המשרת את רצונותיו וצרכיו. 

בספרות זהו אמצעי ספרותי הפוך להאנשה. בעוד שעבור האנשה די בייחוס פעולות בסיסיות לחפץ או לחיה, כגון דיבור, רגש וחשיבה, כדי שתיאור אדם ייחשב כהחפצה יש לייחס לו פעולות או תכונות שהחברה שוללת מבני אדם. למשל, שייכות ממונית, שימוש בגוף האדם למטרות בזויות, העדר יחס של כבוד והעדר תכונות אנושיות.

במונח נעשה שימוש ביקורתי בתאוריה המרקסיסטית, בעקבות ג'רג' לוקאץ', שביקר את השיטה הקפיטליסטית וטען כי היא הופכת את הפועל לסחורה ולרכוש.

במאה ה-20 נעשה במונח גם שימוש תכוף בתאוריות פמיניסטיות, המבקשות להסביר את היחס אל האישה בחברה המערבית כאל חפץ או אובייקט מיני.

הגדרות
------

לפי מרתה נוסבאום, אדם מוחפץ אם התקיים אחד מהתנאים הבאים:

* התייחסות לאדם ככלי עבור המטרות של אדם אחר
* התייחסות לאדם כחסר אוטונומיה או בחירה חופשית
* התייחסות לאדם כחסר שליטה או אקטיביות
* התייחסות לאדם כניתן להחלפה בחפצים
* התייחסות לאדם כדבר שניתן לשבור, לרמוס או לפרוץ אליו
* התייחסות לאדם כרכוש שניתן לקנות או למכור
* התייחסות לאדם כאילו אין צורך לקחת בחשבון את חוויותיו ותחושותיו

ראה הלן לנגטון הציעה להוסיף להגדרה את התנאים הבאים:

* התייחסות לאדם כאל גופו או חלקי גופו
* התייחסות לאדם כאל מראהו ותפיסתו על ידי חושים נוספים
* התייחסות לאדם כאל חסר יכולת לדבר ולתקשר

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **החפצה** |
| ויקישיתוף תמונות ומדיה בוויקישיתוף: **החפצה** |

הערות שוליים
------------

1. ↑  Nussbaum, Martha (1995). "Objectification". Philosophy & Public Affairs. 24 (4): 249–291. doi:10.1111/j.1088-4963.1995.tb00032.x.
2. ↑  Rae Langton (February 15, 2009). Sexual Solipsism: Philosophical Essays on Pornography and Objectification, 1st Edition. Oxford: Oxford University Press. pp. 228–229. מסת"ב 978-0199551453.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007409246005171
* LCCN: sh2017004494

 |
**ריק ארונברג** (באנגלית: **Rick Aronberg**) הוא שחיין יהודי-אמריקאי בעבר. אלוף המכביות (השתים-עשרה 1985 והשלוש-עשרה 1989) בעל 9 מדליות זהב.

ביוגרפיה
--------

ארונברג למד באוניברסיטת קלמסון(אנ'), בקרוליינה הדרומית.

בתחרויות השחייה של המכביה ה-12 שנערכו בשנת 1985, זכה ארונברג ב-4 מדליות זהב ובתואר השחיין המצטיין של המכביה. מדליות זהב, במשחה ל-200 מטר חופשי בתוצאה של 1:54.71 דקות, לפני שגב פורת מישראל (1:55.23 דקות) ופול פיש מארצות הברית (1:55.31 דקות), במשחה ל-400 מטר חופשי בשיא מכביה חדש של 4:00.63 דקות, לפני דניאל יזרעאל מארצות הברית (4:03.16 דקות) ושגב פורת (4:03.37 דקות), במשחה ל-1500 מטר חופשי בשיא מכביה חדש של 15:55.39 דקות, לפני ג'פרי קובין מארצות הברית (16:03.78 דקות) ודניאל יזרעאל ובשמחה שליחים 4x200 מטר חופשי בשיא מכביה חדש של 7:43.17 דקות, לפני ישראל (7:50.61 דקות). 

בתחרויות השחייה של המכביה ה-13 שנערכו בשנת 1989, זכה ארונברג ב-5 מדליות זהב, במשחה ל-200 מטר חופשי בשיא מכביה חדש של 1:52.51 דקות, לפני ג'ון ויטצ'ל מארצות הברית (1:53.68 דקות) ויואב ברוק מישראל (1:54.78 דקות), במשחה ל-400 מטר חופשי בשיא מכביה חדש של 3:55.64 דקות, לפני רז דר מישראל (4:00.54 דקות) ושגב פורת מישראל (4:01.97 דקות), במשחה ל-1500 מטר חופשי בשיא מכביה חדש של 15:37.66 דקות, לפני רז דר (16:11.87 דקות ) וג'ון ויטצ'ל (16:22.50 דקות), במשחה שליחים 4x100 מטר חופשי בשיא מכביה חדש של 3:28.27 דקות, לפני ישראל (3:31.05 דקות) וקנדה (3:42.64 דקות) ובמשחה שליחים 4x200 מטר חופשי בשיא מכביה חדש של 7:36.57 דקות, לפני ישראל (7:39.99 דקות) וקנדה (8:17.29 דקות).

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

אלכס פרסלמן, ברון השחיינים ניצח במשחה שליחים מעורב, מעריב, 23 ביולי 1985

הערות שוליים
------------

1. ↑  אלכס פרסלמן, ברון השחיינים ניצח במשחה שליחים מעורב, מעריב, 23 ביולי 1985
**פיאטראס באובליס** (בליטאית: **Petras Baublys**;‏23 במאי 1914 – 16 בדצמבר 1973) היה רופא ילדים ומנהל בית יתומים ליטאי, מחסידי אומות העולם, שבמהלך מלחמת העולם השנייה הציל עשרות ילדים יהודים ממוות בידי הנאצים.

פעילות בתקופת השואה להצלת יהודים
--------------------------------

באובליס נולד בלידא, ליטא. סיים את לימודיו באוניברסיטת ויטאוטאס מגנוס שבקובנה בשנת 1936. עבד כמרצה באוניברסיטת וילנה וכרופא ילדים מוביל בליטא.

באובליס ניהל  בית יתומים ששכן בקרבת גטו קובנה. ב-1942, אמהות יהודיות שהיו פעילות במחתרת היהודית בגטו קובנה שנרדפה על ידי הנאצים, ביקשו מבאובליס  להסתיר את ילדיהן ולהצילם. האימהות נהגו להשאיר את תינוקן על מפתן בית היתומים, ואחת מהאחיות הייתה אוספת את התינוק. סוכם עם ד"ר באובליס שבתוך החיתול של התינוק, תוטמן הוכחה למוצאו של הילד כמו תעודת הטבלה או תעודת לידה. ילדים דוברי ליטאית נשלחו במהירות למשפחות ליטאיות, ואילו ילדים ששליטתם בשפה הליטאית הייתה מועטה, שהו בבית היתומים לתקופת זמן ארוכה יותר. במקביל לצירוף הילדים לבית היתומים, באובליס דאג להנפיק עבור ילדים רבים תעודות זהות מזויפות, שאיפשרו את אימוצם על ידי ליטאים.

לאחר המלחמה
-----------

באובליס שימש כרופא הילדים הראשי של משרד הבריאות הליטאי בין השנים 1950–1958. כתב שני ספרים על גידול ילדים והורות בליטאית. באובליס נהרג בתאונת מטוס ב-16 בדצמבר 1973.

הכרה והנצחה
-----------

ב-5 במאי 1977, הוכר ד"ר באובליס על ידי יד-ושם כחסיד אומות העולם בטקס ביד ושם בירושלים בנוכחות אחיו של ד"ר באובליס, ריצ'רדס באובליס. בטקס  גם הוכרו אחיו וגיסתו, סרג'יוס באובליס וידויגה באובלין על הסתרת ילד יהודי בביתם.

קישורים חיצוניים
----------------

* האנציקלופדיה האוניברסלית הליטאית
* Hidden In Thunder   
אודות פיאטרס באובליס, באתר GENI

הערות שוליים
------------

1. ↑  Petras Baublys
2. ↑  פיטרס, באובליס, באתר מרכז המידע אודות השואה, יד ושם

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 1049154381048530291848
* WorldCat (עם VIAF): 1049154381048530291848

 |
**לפטידקטידה** (שם מדעי: **Leptictida**; ביוונית עתיקה: "סמורים קטנים/דקים") היא סדרה נכחדת של יונקים הקרובים לשלייניים, בני קבוצת האאותריה, שחיו בין סוף הקרטיקון אוליגוקן, לפני 70 עד 33 מיליון שנה. קבוצה זו מצויה במחלוקת מדעית, כאשר חלק מהחוקרים רואים בסוגים מסוימים שליינים, הקרובים לפרימטים (אאוארכונטוגליריים).

מאפיינים
--------

יונקים אלה היו קטנים יחסית, באורך של 60 עד 90 סנטימטרים בערך, והיו קטני ממדים אך זריזים ובהתנהלותם הזכירו ארכפיים או יונקים זריזים דומים. מבנה השיניים שלהם היה פשוט יותר מבעלי השליה המודרניים והשיניים התאימו לאכילת חרקים או תולעים.

לבני הקבוצה היו עצמות ירכיים ארוכות, בדומה לרגלי הקנגורו או ירבועים, והגפיים הקדמיות היו קצרות מאוד. כמו כן, היו בעלי זנבות ארוכים של מעל 40 חוליות, דבר נדיר אצל יונקים המכילים הרבה שרירים אך במעט חוליות לייצובם. הדבר מצביע על התנהלות תנועה דומה לקנגורים, מותאמת לקפיצה אך לא יציבה.

סדרה זו נכחדה לפני 33 מיליון שנה, מעט אחרי תחילת האוליגוקן.

מיון
----

* משפחה גיפסוניקטופיים (Gypsonictopidae)
	+ - סוג גיפסוניקטופס (*Gypsonictops*)
* משפחה Leptictidae
	+ - סוג *Amphigyion*
		- סוג *Gallolestes*
		- סוג *Labes*
		- סוג *Lainodon*
		- סוג *Leptonysson*
		- סוג *Palaeictops*
		- סוג *Praolestes*
		- סוג *Wania*
	+ תת-משפחה Leptictinae
		- סוג *Blacktops*
		- סוג *Ictopidium*
		- סוג *Leptictis*
		- סוג *Myrmecoboides*
		- סוג *Ongghonia*
		- סוג *Prodiacodon*
		- סוג *Protictops*
* משפחה Pseudorhyncocyonidae
	+ - סוג *Diaphyodectes*
		- סוג לפטיקטידיום (*Leptictidium*)
		- סוג *Phakodon*
		- סוג *Pseudorhyncocyon*

קישורים חיצוניים
----------------

ויקישיתוף מדיה וקבצים בנושא **לפטידקטידה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
 |
**לפטיקטידיום** (שם מדעי: ***Leptictidium***; ביוונית עתיקה: "סמור חינני") הוא סוג של יונק קדום מסדרה נכחדת שחי באמצע תקופת האאוקן לפני 35–50 מיליון שנה. מאובניו נמצאו באירופה, אך בתקופתו היה חי באקלימים חמימים יותר מאירופה של היום.

מאפיינים
--------

יצור קדום זה שהיה קרוב של השלייניים המודרניים, היה בעל מראה של חדף פיל קטן. אורכו הגיע ל-60–90 סנטימטרים וגובהו ל-20 סנטימטרים. היה לו חדק גמיש איתו הוא אסף מזון ורחרח את טרפו, והיו לו רגליים חזקות המותאמות לקפיצה.

היצור חי ביערות גשם וחי על קרקע היער. הוא ניזון ככל הנראה מחרקים ומיצורים קטנים כמו לטאות או דו-חיים. הוא הסתתר בין השיחים כדי לברוח מאויביו מהם נמלט בקפיצות.

בתרבות
------

הלפטיקטידיום מופיע בפרק הראשון של הסדרה ללכת עם חיות שם הוא אוכל חרקים זריז הבורח מטורפים גדולים כמו הגסטורניס והאמבולוצטוס.

מינים
-----

* *L. auderiense*
* *L. nasutum*
* *L. tobieni*
* *L. ginsburgi*
* *L. sigei*
* *L. listeri*
* *L. prouti*
* *L. storchi*

גלריית מאובנים
--------------

* 
* 
* 
* 
*

ראו גם
------

* פורגאטוריוס - יצור בן אותה תקופה שחי על העצים.

קישורים חיצוניים
----------------

ויקישיתוף מדיה וקבצים בנושא **לפטיקטידיום** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**המשטרה הלאומית** (במונגולית: **Цагдаагийн Ерөнхий Газрын**) היא גוף של ממשלת מונגוליה, הפועל ככוח מילואים לכוחות המזוינים של מונגוליה. כפוף למשרד הפנים המשפטים והוא גוף אכיפת החוק העיקרי במונגוליה.

המשטרה נעזרת תדיר בחיל הפנים של מונגוליה, גוף דמוי ז'נדרמריה נפרד.

היסטוריה
--------

שוטרים באולן בטור.
שוטר תנועה מונגולי
הכוח המשטרתי המודרני הוקם ב־19 ביולי 1921, כאשר הפרלמנט, הח'וראל, הורה על הקמת "מיליציה מונעת" ככוח משטרה עיקרי. פקודה זו הגיעה ימים לאחר המהפכה המונגולית בשנת 1921 בה הכריזו המהפכנים במונגוליה החיצונית על הקמת הרפובליקה העממית המונגולית.

בשנים 1934 - 1940 הוקמו מחלקות ייעודיות ברחבי המדינה. משנת 1940 עד 1960 הנהיגה הפרקליטות גוף לאכיפת חוק ואכיפת החוקה החדשה של מונגוליה, החוק הפלילי וסדר הדין הפלילי. בשנות השישים הורחב מבנה וארגון המשטרה ובשנת 1965 הוקם מוסד נפרד מהפרקליטות. לרגל חגיגות 50 שנה להקמת המשטרה, הוקם המכון הצבאי - 14 ביולי 1984. בהמשך המכון הפך לאוניברסיטה לאכיפת החוק במונגוליה.

מאז הקמתה ועד שנות התשעים הייתה הסוכנות בפיקוד משותף של משרד הפנים והמשרד לביטחון פנים. כתוצאה מהשינויים הפוליטיים והמהפכניים וכלכלת השוק בשנות התשעים, המשטרה עברה שינוי דרסטי והוקמה מחדש כסוכנות המשטרה הלאומית של ממשלת מונגוליה וקיבלה את המשימה להילחם בפשע ולשמור על הבטיחות על בסיס לאומי באמצעות מחלקות משטרה. בשנת 1993 אישר הפרלמנט את "חוק המשטרה" כדי לבסס בסיס משפטי לאכיפת החוק.

ארגון
-----

בראש המשטרה עומד נציב כללי בסיוע כמה סגנים, כאשר בכיר הסגנים הוא הסגן הראשון לנציב כללי.

ישנן גם 10 מחלקות הנמצאות בכפיפות לסגן הנציב הכללי כדוגמת:

* מינהל
* כספים ולוגיסטיקה
* משטרה פלילית
* חקירות
* תשאול
* משטרת תנועה
* מחקר מידע
* סדר ציבורי
* אגף תקשורת
* האקדמיה לשוטרים

מתחת למבנה המרכזי ישנן מחלקות וחטיבות משטרה ב-21 המחוזות ובעיר הבירה, כל חטיבה מחולקת עוד יותר למחלקות, יחידות ומדורים.

קישורים חיצוניים
----------------

* אתר האינטרנט הרשמי של המשטרה הלאומית (באנגלית)
* המשטרה הלאומית, ברשת החברתית פייסבוק
* המשטרה הלאומית, ברשת החברתית טוויטר

הערות שוליים
------------

1. ↑  "State Police Department (Mongolia) | GHDx". *ghdx.healthdata.org*. נבדק ב-12 יולי 2019. `{{cite web}}`:  (עזרה)
2. ↑  "NATIONAL POLICE AGENCY - Мэдээ мэдээлэл". *eng.police.gov.mn*. נבדק ב-12 יולי 2019. `{{cite web}}`:  (עזרה)
3. ↑  Refugees, United Nations High Commissioner for. "Refworld | Mongolia: Structure of the police; how a complaint about a police officer would be handled by the police (1997-September 1999)". *Refworld*. נבדק ב-12 יולי 2019. `{{cite web}}`:  (עזרה)
4. ↑  "General Police Department - Танилцуулга - Монгол улсын засгийн газар - Government of mongolia". *zasag.mn*. אורכב מ-המקור ב-2019-07-12. נבדק ב-12 יולי 2019. `{{cite web}}`:  (עזרה)
5. 1 2  "Organizational chart National Police" (PDF). נבדק ב-28 בספטמבר 2015. `{{cite web}}`:  (עזרה)(הקישור אינו פעיל)
6. ↑  "NATIONAL POLICE AGENCY - Мэдээ мэдээлэл". *eng.police.gov.mn*. נבדק ב-12 יולי 2019. `{{cite web}}`:  (עזרה)
**קרוב** הוא אדם שיש לו קרבה משפחתית לאדם אחר. בהלכה, לקרבה בין אנשים ישנה השפעה על כשרות עדות, על איסור עריות, על אבלות ואנינות, על צדקה ועוד.

השפעת קרבה בהלכה
----------------

### אבלות

 ערך מורחב – **אבלות (יהדות)**  

לפי ההלכה, אָבֵל הוא אדם שמת אחד משבעת הקרובים לו: אב, אם, אח, אחות, בן/בת זוג, בן, בת, ועל האבל ישנו ציווי הלכתי להתאבל על קרוביו. בתקופה שבין המוות לקבורה, קרוב המשפחה נמצא במצב ביניים והוא מוגדר כ**אונן**, שזהו מצב של אבלות חלקית.

למרות האיסור המוטל על כהן ליטמא בטומאת מת, הוא מחויב לעבור על איסור זה וליטמא לקרוביו בשעת הלוויתם וקבורתם, (למעט מאחות נשואה). יוצא דופן הוא הכהן גדול לו אסור ליטמא לקרוביו תמיד.

### איסור עריות

 ערך מורחב – **איסור עריות**  

איסור עריות הוא איסור על יחסי מין בין קורבי משפחה. באיסור זה חלק מהתורה, בעיקר על קורבה מדרגה ראשונה ושנייה, (אב, ואם, אח ואחות, בן ובת, חותן וחמות, ודודה), בעוד קורבי משפחה רחוקים יותר אסורים מדרבנן (שניות לעריות) 

לעומת איסור זה, נישואי קרובים אחרים המותרים בנישואין, כמו למשל נישואים בין דוד לאחיינית (אך לא הפוך) נחשבים אף למצווה, ועל פי דברי חז"ל, על אדם כזה נאמר "אז תקרא ואני אענה".

### עדות

 ערך מורחב – **עדות (הלכה)**  

בהלכות עדות, נפסלה עדותם של קרובי משפחה מדרגה ראשונה ושנייה, גדרי קורבת המשפחה במקרה זה רחבים יותר מלגבי אבלות, עד לרמה של פסול 'שני בשני', פסול אדם להעיד על בן דודו. עדות של קרוב משפחה רחוק יותר - כשרה. גם אם הוא קרוב לאדם שנודע לתביעה בעקיפין, כמו למשל ערב, אסור לו להעיד או לפסוק את ההלכה. 

זהירות מיוחדת נדרשת מסיבה זו, בחופה, בו על מסדר הקידושין לבדוק שאף אחד מהעדים המיועדים אינו קרוב לחתן או לכלה, שכן במקרה כזה אין לקידושין תוקף.

### צדקה

 ערך מורחב – **צדקה (יהדות)**  

התורה מעניקה חשיבות מיוחדת לכך שעל אדם לחבב ולהעניק עדיפות בכל נושא לקרוביו, לקרבם ולקשור עימם קשרי משפחה הדוקים. כך למשל מוזכרים בתלמוד שבחים אודות "המקרב את קרוביו" או "הנושא את בת אחותו". גם בהלכות צדקה נפסק כי על אדם לתת קודם כול לקרובי משפחתו, עד מחצית מכספי הצדקה. דינים אלו נסמכו על הפסוק "מבשרך לא תתעלם" (ישעיהו, נ"ח, ז'), ויש מהחכמים (רבי יוסי הגלילי ורבי תנחומא) שקיימו אותם אף כלפי גרושתם.

הערות שוליים
------------

1. ↑  מובא בתחילת פרשת אמור.
2. ↑  מובא במסכת פסחים, מעשה ביוסף הכהן, שלא רצה ליטמא לאחיו שמת בערב פסח, ונמנו אחיו הכהנים וטמאוהו בעל כרחו.
3. ↑  תלמוד בבלי, מסכת מכות, דף י"ג, עמוד א'.
4. ↑  אור זרוע הלכות צדקה.
**ז'לקו רז'נטוביץ'**, המכונה **"ארקאן"** (17 באפריל 1952 - 15 בינואר 2000) היה פושע ומנהיג צבאי סרבי, המוכר בזכות פעילותו בארגון והנהגת כוחות מיליציה במהלך מלחמות יוגוסלביה. הוא היה ברשימות הפושעים המבוקשים ביותר של האינטרפול במהלך שנות ה-80 וה-70 בעבור מעשי רצח ושוד במדינות אירופה, ומאוחר יותר הואשם על ידי האו"ם בפשעים נגד האנושות. ארקאן נרצח בשנת 2000 לפני משפטו.

קריירת פשיעה
------------

ארקאן נעצר לראשונה בשנת 1966 ונכלא שנה במוסד לעבריינים צעירים סמוך לבלגרד. אביו שלח אותו להתגייס לצי היוגוסלבי, אך הוא נמלט לפריז. ב-1969 נעצר על ידי המשטרה הצרפתית והוחזר ליוגוסלביה, שם נשפט לשלוש שנות מאסר. בשנים הללו, ארקאן היה חסוי תחת השגחת מפקד המשטרה החשאית היוגוסלבית, סטאנה דולאנץ. מדי פעם כששארקאן היה בצרות, דולאנץ עזר לו בתמורה לעזרתו למשטרה החשאית היוגוסלבית.

משמר המתנדבים הסרבי
-------------------

באוקטובר 1990, עם החרפת המתיחות ביוגוסלביה, הקים ארקאן את משמר המתנדבים הסרבי שכונה "הטיגריסים של ארקאן", בחסות המטה הכללי היוגוסלבי. המיליציה הורכבה בעיקר מאולטראס של הכוכב האדום בלגרד.

הטיגריסים של ארקאן קבעו את המטה ובסיס האימונים שלהם בכפר ארדוט שבמזרח קרואטיה. המיליציה התקיימה מאמצע 1991 עד סוף 1995, תחילה באזור ווקובאר בקרואטיה. הכוח כלל כ-200 אנשי קבע, ובין 500 ל-1000 איש בסך הכל. הכוחות התחמשו בציוד המשטרה במהלך המלחמות בקרואטיה ובוסניה.

בסתיו 1995 לחמו הטיגריסים של ארקאן באזור באניה לוקה, סאנסקי מוסט ופריידור. ארקאן פיקד בעצמו על רוב הפעולות, ותגמל את קציניו וחייליו המצטיינים בדרגות, עיטורים ושלל שנבזז במהלך הקרבות.

FK אוביליץ'
-----------

בחודש יוני 1996, נרכש מועדון הכדורגל אוביליץ' על ידי רזנטוביץ' וזה והפך אותה לקבוצה מובילה בליגה הסרבית.

לאחר שמועות כי למועדון קשרים עם העולם התחתון הפכו לחשדות של אופ"א התפטר ארקאן מתפקיד נשיא אוביליץ' ומסרו לצצה.

קישורים חיצוניים
----------------

ויקישיתוף מדיה וקבצים בנושא **ז'לקו רזנטוביץ'** בוויקישיתוף
* איתי אנגל, תחביבים: כדורגל ורצח עם, בלייזר.
* ז'לקו רזנטוביץ', באתר "Find a Grave" (באנגלית)
* ז'לקו רזנטוביץ', באתר אנציקלופדיה בריטניקה (באנגלית)

הערות שוליים
------------

1. ↑  אמפריית הפשע, באתר sports.walla.co.il
2. ↑  The story of a warlord and his popstar wife who led FK Obilić into Europe, Planet Football, ‏2017-11-07 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1511 4180
* LCCN: nr2001030356
* NSK: 000578371
* NTA: 424600730
* SUDOC: 127370498
* VIAF: 51619801
* WorldCat: lccn-nr2001030356

 |
**שריר הזרוע התלת-ראשי** (TA: Musculus triceps brachii) נמצא במדור האחורי של הזרוע ומרכיב כ-60 אחוזים ממסת השריר של הזרוע. שריר זה מורכב משלושה ראשים המכונים הראש הארוך, הראש הצידי והראש התיכון. התלת-ראשי הוא השריר המניע העיקרי של המרפק לכיוון פשיטה.

תיאור
-----

שריר הזרוע התלת-ראשי נאחז במרבית הפן האחורי של עצם הזרוע וכן בעצם השכם.

הראש הארוך של שריר הזרוע התלת-ראשי (Caput longum musculus tricipitis brachii) נאחז בגבשושית המך גומתית (Tuberculum infraglenoidale) של עצם השכם, הראש הצידי של שריר הזרוע התלת-ראשי (Caput laterale musculus tricipitis brachii) נאחז בפן האחורי של גוף עצם הזרוע מעל לחריץ לעצב החישור (Sulcus nervi radialis), הראש התיכון של שריר הזרוע התלת-ראשי (Caput mediale musculus tricipitis brachii) נאחז בפן האחורי של גוף עצם הזרוע מתחת לחריץ לעצב החישור.

שלושת הראשים מתאחדים וחלקם המרוחק נאחז בזיז המרפק של הגומד.

עצבוב
-----

שריר הזרוע התלת-ראשי מעוצבב על ידי שורשי העצב הצוואריים השישי, השביעי והשמיני (C6,C7,C8) דרך עצב החישור.

ראו גם
------

* אנטומיה - מונחים

קישורים חיצוניים
----------------

ויקישיתוף מדיה וקבצים בנושא **שריר הזרוע התלת-ראשי** בוויקישיתוף
* שריר הזרוע התלת-ראשי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* TA98: A04.6.02.019

 |
מצב השימור של מין **קרוב לסיכון** (באנגלית: **Near Threatened"** NT") הוא מצב שימור הנחשב לאחד ממצבי "סיכון נמוך" (Lower risk) ברשימה האדומה של IUCN, אך קרוב יותר לסכנת הכחדה מאשר מצב ללא חשש. המצב מתאר מינים שאינם בסכנה ואינם באוכלוסייה מתמעטת בצורה דרסטית, אך עלולים להיפגע בעתיד הקרוב. הסיבות להפיכה למאוימים בעתיד הם אותם סיבות של בעלי חיים בסכנת הכחדה, אך ללא סיכון ממשי. הידלדלות האוכלוסייה אינה מורגשת אך כן נוכחת. למשל היגואר איננו בסכנה בטבע וישנם מספיק יגוארים בשביל לשמור על הקיום ללא סיכון רציני, אך הוא נפגע מכריתת יערות הגשם, הפוגעת בקיומו וכן האוכלוסיות אינן רציפות. בעתיד סביר להניח שהיגואר יהפוך לחיה בסכנת הכחדה.

לעיתים יצורים בקרבה לסיכון יכולים לעבור למצב נוסף: "תלוי שימור" (CD) - במצב זה המין נמצא בתוכנית שימור הפועלת להשיבו למצב "ללא חשש" וצריך לבדוק האם התוכנית מצליחה או לא תוך 5 שנים מהתחלתה.

דוגמאות למינים קרובי סיכון
--------------------------

* יגואר
* ננדו מצוי
* אייל הפאמפאס
* זיקונית ננסית
* לילית מנוקדת
* קוליברי הדבורה

* ביזון אמריקאי נתון כיום בסכנה מצד סחף גנטי והידלדלות האוכלוסייה הקטנה עקב התרבות עם עדרי בקר שנמצאים בקרבה אליהם.ביזון אמריקאי נתון כיום בסכנה מצד סחף גנטי והידלדלות האוכלוסייה הקטנה עקב התרבות עם עדרי בקר שנמצאים בקרבה אליהם.
* זאב הרעמה נמצא בקרבה לסיכון מצד אובדן מקומות החיות שלו לטובת החקלאות. הוא נפגע גם מבידוד האוכלוסייה שלו.זאב הרעמה נמצא בקרבה לסיכון מצד אובדן מקומות החיות שלו לטובת החקלאות. הוא נפגע גם מבידוד האוכלוסייה שלו.

קישורים חיצוניים
----------------

ויקישיתוף מדיה וקבצים בנושא **קרוב לסיכון** בוויקישיתוף
**ז'לזניק בלגרד** (בסרבית: **KK ФMП Жeлeзник**) היא קבוצת כדורסל סרבית משכונת "ז'לזניק" בעיר בלגרד, שהשתתפה בעבר בליגת העל הסרבית.

המועדון הוקם בשנת 1975 והשתתפה בליגה היוגוסלבית. ובליגה הסרבית לאחר התפרקותה של יוגוסלביה.

הקבוצה השתתפה החל משנת 1997 במפעלים אירופאים שונים כגון: גביע קוראץ', גביע יול"ב, גביע ספורטה, יורוצ'לנג' והיורוקאפ. למעט המפעל הבכיר של היורוליג. במסגרת הליגה האדריאטית (בה זכתה בשתי אליפויות), השתתפה הקבוצה מאז עונת 2003/04. 

בין השנים 2003-2005 שונה שמה של הקבוצה ל"רפלקס בלגרד" בעקבות חתימת הסכם חסות עם ספונסר. וכיום הספונסר הראשי הוא חברת "FMP". הכינוי של הקבוצה הוא "הפנתרים".

בעונת 2008/09 שיחק בקבוצה הכדורסלן הישראלי גיא פניני למשך חצי עונה.

בסיום עונת 2010/11 הכריזה הקבוצה על פירוק והתמזגה עם מועדון הכוכב האדום בלגרד.

תארים והישגים
-------------

* **הגביע הסרבי**:
	+ זכייה (4): 1997, 2003, 2005, 2007
* **הליגה האדריאטית**:
	+ אליפות (2): 2004, 2006

שחקנים בולטים בעבר ובהווה
-------------------------

* סרביהסרביה סשה בראטיץ'
* סרביהסרביה מילאן מצ'באן
* סרביהסרביה מילוש תאודוסיץ'
* בוסניה והרצגובינהבוסניה והרצגובינה ולדימיר ראדמנוביץ'
* מונטנגרומונטנגרו סלאבקו וארנש
* ישראלישראל גיא פניני

קישורים חיצוניים
----------------

ויקישיתוף מדיה וקבצים בנושא **ז'לזניק בלגרד** בוויקישיתוף
* אתר האינטרנט הרשמי של ז'לזניק בלגרד
מבנה הגרעינים בתמונת מטלוגרפיה של פליז
**רב-גביש** הוא חומר מוצק המורכב ממספר רב של גבישים קטנים, בגדלים ובכיוונים שונים. מרבית המתכות והקרמיקות הן רב-גבישים, לדוגמה ברזל, זהב, גרפיט.
בהנדסת חומרים הגבישים הקטנים נקראים גרעינים, גבישונים או קריסטליטים. 

מבנה הגבישים משפיע באופן חזק על תכונות החומר. ככלל אצבע, חומר בעל גבישים קטנים יותר יהיה חזק יותר, ולעומתו חומר בעל גבישים גדולים יותר יהיה קשה יותר ופריך יותר.

כיוון הגבישים יכול להיות אקראי, אך גם מכוון, למשל כתוצאה מתהליך ערגול. רב-גביש של חומר שקוף למעבר אור יכול להיות לא שקוף, אלא חלבי, כמו במקרה של אלומינה. תופעה זו נגרמת כתוצאה מהעובדה שאלומינה היא חומר בעל שבירה כפולה, כלומר הכיוון של הגביש משפיע על זוויות שבירת האור, והגבישונים המתחברים בזוויות שונות ואקראיות שוברים את האור כך שהחומר אינו שקוף.

חומרים מסוימים בטבע נמצאים בצורת גביש יחיד: אבני חן הן קרמיקות מגביש יחיד, לדוגמה יהלום ואודם, ובתעשייה מגדלים גבישים יחידים, כמו פרוסות סיליקון למעבדי מחשבים.

ראו גם
------

* גביש
* צורות של גבישים
* קריסטלוגרפיה
* מטלוגרפיה

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קריסטלוגרפיה** |

* רב-גביש, באתר אנציקלופדיה בריטניקה (באנגלית)
**רַב־חֹמֶט** או **חומט כחול לשון** (שם מדעי: *Tiliqua*) הוא סוג זוחל ממשפחת החומטיים. החומט מכונה לעיתים "כחול לשון" בשמו בשל הלשון הכחולה והגדולה שלו אשר מוציא אותה במצב של איום - על מנת להיראות גדול יותר.

מאפיינים
--------

רב־חומט יכול להגיע לאורך עד 60 ס"מ ולאורך חיים של 20 שנים. לרב־חומט יש 7 מינים שכוללים 9 תת-מינים. רב־חומט מצוי בטבע בשלל צבעים. בניו גינאה, לדוגמה, הוא בעל גוף לבן עם פסים כחולים ואילו באוסטרליה הוא מעוטר בגחון לבן, גב חום, ראש חום וטבעות שחורות העוטפות את גופו.

רב־חומט חי כיחיד במשך רוב השנה. עונת הרבייה שלו היא בחודשים ספטמבר-נובמבר. משך ההיריון הוא 3–5 חודשים כך שהרב־חומט משריץ את ולדותיו חיים בחודשים דצמבר-אפריל. הוא משריץ כ-12 צאצאים.

לטאת רב־חומט ניזונה מעכברים, צמחים, חרקים, עכבישים ופרוקי-רגליים שונים.
כהרבה בעלי חיים מדבריים אחרים היא מנצלת כל הזדמנות להזין את עצמה מחרקים בסביבתה. כמו לטאות אחרות, תפיסת הטרף שלה נעשית באמצעות לשונה הדביקה המותאמת לכך, ופחות על ידי שימוש בלסתות.

טורפיו העיקריים הם כלבים, חתולים, עופות דורסים ופתניים אוסטרליים.

מינים
-----

* רב-חומט ננסי (*Tiliqua adelaidensis*)
* *Tiliqua gigas*
* *Tiliqua multifasciata*
* *Tiliqua nigrolutea*
* *Tiliqua occipitalis*
* רב-חומט קצר-זנב (*Tiliqua rugosa*)
* *Tiliqua scincoides*

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **רב-חומט** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
 |

* חומט כחול לשון באתר של גן החיות התנ"כי
* חומט כחול לשון באתר "בית החיות"
בתורת החבורות, המשפחה של **חבורות מתיו** היא משפחה קטנה של חבורות סופיות, מהן פשוטות, המתאפיינות בפעולה רב-טרנזיטיבית. בהקשרים שונים, מונים מחמש ועד שמונה חבורות מתיו. לפי הגרסה המרחיבה, כוללת המשפחה את החבורות {\displaystyle M\_{9},M\_{10},M\_{11},M\_{12}} ו-{\displaystyle M\_{21},M\_{22},M\_{23},M\_{24}}, שמהן {\displaystyle M\_{11},M\_{12},M\_{22},M\_{23},M\_{24}} הן חבורות פשוטות ספורדיות - הראשונות שהתגלו במסגרת מיון החבורות הפשוטות הסופיות אחרי חבורות התמורות הזוגיות (גם {\displaystyle M\_{21}} פשוטה, אלא שהיא איזומורפית לחבורת המטריצות {\displaystyle \operatorname {PSL} \_{3}(\mathbb {F} \_{4})}). אכן, את החבורות בנה אמיל לאונרד מת'יו (אנ'), 1835-1890, במאמרים שפרסם בשנים 1861–1873. הבניה נעשתה ריגורוזית ב-1937 על ידי ארנסט ויט.

בניית חבורות מתיו
-----------------

החבורה {\displaystyle M\_{10}} היא תת-חבורה מאינדקס 2 של {\displaystyle PGL\_{2}(\mathbb {F} \_{9})\cdot \langle \phi \rangle }, כאשר \phi  הוא אוטומורפיזם פרובניוס של השדה (שתי האחרות הן {\displaystyle \operatorname {PGL} \_{2}(\mathbb {F} \_{9})} ו-{\displaystyle \operatorname {PSL} \_{2}(\mathbb {F} \_{9})\cdot \langle {\phi }\rangle }), ולכן היא פועלת על הישר הפרויקטיבי {\displaystyle \mathbb {F} \_{9}\cup \{\infty \}}. פעולה זו היא פעולה 3-טרנזיטיבית חדה.

אם מוסיפים ל-{\displaystyle M\_{10}} את התמורה {\displaystyle (\omega \infty )(\lambda \mapsto \pi ^{2}\lambda +\pi \phi (\lambda ))}, כאשר \pi יוצר של השדה מסדר 9, המקיים {\displaystyle \pi ^{2}+\pi =1}, מתקבלת החבורה {\displaystyle M\_{11}}, שפעולתה על {\displaystyle \mathbb {F} \_{9}\cup \{\infty ,\omega \}} היא 4-טרנזיטיבית-בחדות. חבורה זו היא חבורת האוטומורפיזמים של מערכת שטיינר {\displaystyle S(4,5,11)}, שהיא היחידה עם פרמטרים אלו.

כשמוסיפים לזה את התמורה {\displaystyle (\omega \Omega )\circ \phi }, מתקבלת החבורה {\displaystyle M\_{12}}, שפעולתה על {\displaystyle \mathbb {F} \_{9}\cup \{\infty ,\omega ,\Omega \}} היא 5-טרנזיטיבית-בחדות. חבורה זו היא חבורת האוטומורפיזמים של מערכת שטיינר {\displaystyle S(5,6,12)}, היחידה עם פרמטרים אלו.

החבורה {\displaystyle PSL\_{3}(\mathbb {F} \_{4})} פועלת באופן טבעי על 16+4+1=21 הישרים הפרויקטיביים. הרחבה שלה הפועלת על 22 נקודות עם מייצב של נקודה השווה לחבורה הקודמת, נקראת {\displaystyle M\_{22}}. הפעולה של חבורה זו היא 3-טרנזיטיבית, ואינה חדה (המייצב של שלשת נקודות הוא מסדר 48). זוהי תת-חבורה מאינדקס 2 בחבורת האוטומורפיזמים של מערכת שטיינר {\displaystyle S(3,6,22)}. החבורה {\displaystyle M\_{22}} מוכלת בחבורה {\displaystyle M\_{23}} הפועלת באופן 4-טרנזיטיבי על 23 נקודות, כך שהמייצב של נקודה הוא {\displaystyle M\_{22}} (ולכן המייצב של ארבע נקודות הוא מסדר 48); זוהי חבורת האוטומורפיזמים של {\displaystyle S(4,7,23)}; ובסופו של דבר, חבורת האוטומורפיזמים {\displaystyle M\_{24}} של המערכת {\displaystyle S(5,8,24)} פועלת על 24 הנקודות באופן 5-טרנזיטיבי, עם מייצב של נקודה השווה ל-{\displaystyle \ M\_{23}}.

קישורים חיצוניים
----------------

ויקישיתוף מדיה וקבצים בנושא **חבורות מתיו** בוויקישיתוף
**הנס גראף** (בגרמנית: **Hans Graf**; נולד ב-15 בפברואר 1949 במרצ'נק) הוא מנצח אוסטרי.

לימודים וקריירה
---------------

בילדותו למד גראף כינור ופסנתר. הוא למד בקונסרבטוריון של גראץ, אוסטריה, וסיים תואר בפסנתר ובניצוח. הוא גם השתתף בהנחיית כיתות אמן עם פרנקו פרארה, סרג'יו צ'ליבידאקה וארוויד יאנסונס. הוא קיבל מלגה ממלכתית בקונסרבטוריון של סנקט פטרבורג עם ארוויד יאנסונס. בעונת 1975/1976 היה גראף מנהל מוזיקלי של התזמורת הסימפונית הלאומית העיראקית בבגדאד. לאחר שזכה בתחרות הניצוח ע"ש קארל בוהם ב-1979, ערך את הופעת הבכורה שלו באופרה הממלכתית של וינה ב-1981 עם פטרושקה של סטרווינסקי. לאחר מכן עבד בבתי אופרה מרכזיים כולל מינכן, פריז, פירנצה, ונציה ורומא. מאז 1995, הוא ניצח על רוב התזמורות האמריקאיות הגדולות, כולל התזמורת הסימפונית של בוסטון, תזמורת קליבלנד, הפילהרמונית של ניו יורק ותזמורת פילדלפיה.

גראף היה המנהל המוזיקלי של תזמורת המוצרטיאום של זלצבורג בין השנים 1984 עד 1994, שם הקליט את הסימפוניות השלמות ויצירות אחרות של מוצרט. בין השנים 1994–1996 כיהן בתפקיד המנהל המוזיקלי של התזמורת הלאומית הבאסקית, ולאחר מכן בין השנים 1995 - 2003 של התזמורת הפילהרמונית של קלגרי ובין 1998 ל-2004 של התזמורת הלאומית בורדו אקוויטניה בצרפת, שם היה מועמד לחבר התזמורת. לגיון הכבוד בשנת 2002.

גראף ניצח לראשונה על התזמורת הסימפונית של יוסטון בשנת 2000, והפך למנהל המוזיקלי שלה בשנת 2001. הוא ערך את הופעת הבכורה שלו בניצוח קרנגי הול עם התזמורת הסימפונית של יוסטון בינואר 2006. בתום כהונתו ביוסטון ב-2013, גרף לקח את התואר חתן פרס מנצח. הוא היה אמן מגורים בבית הספר למוזיקה שפרד באוניברסיטת רייס. ב-2 בדצמבר 2012 זכה גראף על ידי אגודת ברוקנר של אמריקה במדליית הכבוד ע"ש קילני על ביצועיו של הסימפוניות 3-4 ו-6–9 של ברוקנר, כמו גם המיסה מס' 2 והטה דאום.

מ-2013 עד 2015, גרף היה פרופסור לניצוח תזמורתי באוניברסיטת מוצרטיאום בזלצבורג. בשנת 2018, הוא זכה בפרס גראמי על הקלטת ווצק של אלבן ברג עם אן שוואנווילמס, רומן טרקל והתזמורת ההסימפונית של יוסטון. הקלטה זו קיבלה פרס ECHO Klassik בשנת 2017.

לאחרונה, גראף הופיע בפסטיבלי הקיץ של טנגלווד, אספן (שניהם ב-2017) ווייל (2018).

גראף הופיע לראשונה עם התזמורת הסימפונית של סינגפור ב-2015, וחזר לנצח בקונצרט נוסף ב-2018. ביולי 2019, התזמורת הסימפונית של סינגפור הודיעה על מינויו של הנס גראף למנצח הראשי החדש שלה, החל מעונת 2020–2021.

בחיים הפרטיים, גראף ידוע בתור אנין יין. לו ולאשתו מרגריטה יש בת, אנה.

קישורים חיצוניים
----------------

* הנס גראף, באתר AllMusic (באנגלית)
* הנס גראף, באתר MusicBrainz (באנגלית)
* הנס גראף, באתר Discogs (באנגלית)
* הנס גראף, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007396882805171
* BnF: cb13933196m (data)
* GND: 134389131
* ISNI: 0000 0000 8412 908X
* LCCN: n87814205
* MusicBrainz: b791b51c-03d0-427e-a96e-75090623d168
* NTA: 072292032
* SNAC: w63k5qtz
* SUDOC: 080495575
* VIAF: 24793852
* WorldCat: lccn-n87814205

 |
**אלן דושן** (בלוקסמבורגית: **Alain Duschène**;‏ נולד ב-19 במרץ 1960) הוא גנרל לוקסמבורגי בדימוס, אשר שימש כראש ההגנה (מקביל לרמטכ"ל) של צבא לוקסמבורג 2017-2020.

ביוגרפיה
--------

דושן נולד באש-סור-אלזט ב-19 במרץ 1960. הוא התגייס לצבא לוקסמבורג ב-1978 ונרשם לקורס קצינים באקול רויאל מיליטר בבריסל. ב-1998 הועלה לדרגת לוטננט קולונל ומונה לאחראי כוח אדם ויחסי ציבור במטה הכוחות המזוינים. במרץ 2008 הוא הועלה לדרגת קולונל. ב-30 בספטמבר 2017 הוא מונה לראש ההגנה (מקביל לרמטכ"ל) במקום רומן מנסינלי.

כהונתו של דושן בתפקיד לוותה במחלוקת עזה בלוקסמבורג שכונתה "פרשת שלק". הפרשה החלה כאשר דושן הורה לסלק מהמודיעין הצבאי את איש האיגודים המקצועיים כריסטיאן שלק (Christian Schleck). האיגודים המקצועיים בלוקסמבורג מחו כנגד הפיטורין ודרשו לפטר את דושן עצמו. בינואר 2020 הצליח שר ההגנה פרנסואה באוש להגיע לפשרה על פיה הוחזר שלק לצבא.

חודש לאחר מכן הודיע דושן כי הוא פורש מהצבא בלי קשר לפרשת שלק. סטיב תול נקרא למלא את תפקידו.

קישורים חיצוניים
----------------

ויקישיתוף מדיה וקבצים בנושא **אלן דושן** בוויקישיתוף
* סטיב תול באתר צבא לוקסמבורג
* סטיב תול באתר נאט"ו

|  |  |
| --- | --- |
| בקרת זהויות עריכת הנתון בוויקינתונים | 
* GND: 1276601158
* VIAF: 1262167265482872610007
* WorldCat (עם VIAF): 1262167265482872610007

 |
**הנס האטבור** (נולד ב-9 בינואר 1994) הוא כדורגלן הולנדי המשחק בעמדת המגן ימני באטאלנטה ובנבחרת הולנד.

קריירת מועדונים
---------------

האטבור הוא תוצר מחלקת הנוער של חרונינגן. הוא ערך את הופעת הבכורה שלו במועדון בשנת 2013 ואף זכה עימה בגביע ההולנדי בעונת 15–2014. כתוצאה מכך, הקבוצה העפילה לליגה האירופית.

בעונתו האחרונה בחרונינגן, הוא הצהיר שאין לו כל כוונה להישאר בקבוצה, כשהוא מתכוון לעזוב לפי חוק בוסמן. בעקבות זאת, חרונינגן העדיפה למכור אותו בחלון העברות של חודש ינואר מאשר למכור אותו בחלון העברות המרכזי בקיץ מבלי להרוויח עבורו תמורה כספית. בחלון העברות של חודש ינואר, הוא נמכר לאטאלנטה האיטלקית.

כבר בעונתו הראשונה בקבוצה, הוא הפך לחלק אינטגרלי בהרכב הפותח ואף היה על הכוונת של מילאן. ב-17 במרץ 2017 הוא ערך את הופעת הבכורה שלו בליגה בניצחון הבית 0–3 על נועלת הטבלה, פסקארה. שערו הראשון במפעלים האירופיים הגיע ב-9 באוגוסט 2018 במסגרת המשחק הראשון בחוץ בשלב המוקדמות השלישי של הליגה האירופית, כשכבש את השער המשווה בניצחון 1–4 על הפועל חיפה.

הוא רשם את הופעת הבכורה שלו בליגת האלופות בהפסד החוץ 4–0 לדינמו זאגרב. האטבור כבש לראשונה באותו המפעל במשחק הראשון מבין שניים בשלב שמינית הגמר מול ולנסיה; את אותו המשחק אטאלנטה ניצחה 1–4, כשסיים אותו עם צמד.

קריירה בינלאומית
----------------

ב-23 במרץ 2018, האטבור ערך את הופעת הבכורה שלו במדים הלאומיים של נבחרת הולנד במסגרת משחק ידידות מול נבחרת אנגליה.

תארים
-----

### קבוצתיים

חרונינגן
* הגביע ההולנדי (1): 2014/15

קישורים חיצוניים
----------------

ויקישיתוף מדיה וקבצים בנושא **הנס האטבור** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Milan in for Hateboer? (מילאן אחר האטבור?), באתר Football Italia, ‏12 בינואר 2018 (באנגלית)
ארבע דרכים להצגת המבנה הכימי של פירימידין
**פירימידין** (באנגלית: **Pyrimidine**) הוא שמה של תרכובת אורגנית המכילה חנקן, ובנוסף שמה של קבוצת תרכובות אורגניות המבוססות על תרכובת זו.

כל הפירימידינים הם תרכובות ארומטיות הדומות בהרכבן לבנזן, התרכובת הארומטית הידועה ביותר. פירימידין מורכב מטבעת הטרוציקלית משושה, בדומה לבנזן, אך שני אטומי פחמן הקיימים בבנזן מוחלפים בשני אטומי חנקן בפירימידין, דבר ההופך את האחרונה לתרכובת הטרוציקלית. נוסחתו של פרימידין, התרכובת הבסיסית, היא **C4H4N2**. לשאר הפירימידינים מבנה זהה, כשלטבעת קשורים אטומים וקבוצות פונקציונליות שונות. המבנה הכימי של הפרימידינים מגדיר אותם כאלקלואידים; הגדרה זו רלוונטית בעיקר לפורינים המיוצרים כמטבוליטים משניים.

כמה מהתרכובות החשובות ביותר בביולוגיה הן פירימידינים; הידועות ביותר הן תימין וציטוזין, אשר נגזרות הנוקלאוטיד שלהן מהוות אבני בניין של DNA, וכן אורציל, אשר מופיע ב-RNA במקום תימין. ויטמין B1 הוא נגזרת של פירימידין. כל הפורינים (ובהם גואנין, אדנין, קפאין וחומצת שתן) מכילים טבעת פירימידין.

קישורים חיצוניים
----------------

ויקישיתוף מדיה וקבצים בנושא **פירימידין** בוויקישיתוף
* פירימידין, באתר אנציקלופדיה בריטניקה (באנגלית)

| חומצות גרעין |
| --- |
| אבני בניין | נוקלאוזיד • נוקלאוטיד • דהאוקסינוקלאוטיד | סליל DNA |
| פורין | אדנין (A) • גואנין (G) |
| פירימידינים | תימין (T) • ציטוזין (C) • אורציל (U) |
| RNA | **רנ"א מקודד**: mRNA • pre-mRNA
**רנ"א שאינו מקודד** **תרגום**: tRNA • rRNA • tmRNA
**בקרה**: miRNA • siRNA • piRNA • RNAi
**עריכת רנ"א**: snRNA • snoRNA |
| DNA | cDNA |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551083905171
* BNE: XX530351
* GND: 4176489-4
* LCCN: sh85109338
* NDL: 00569115

 |